Svätý **Mojžiš Etiópsky** (iné mená pozri nižšie; \* 330, Etiópia? – †407/408, Wádí an-Natrún) bol kresťanský mních, asketik a mučeník, jeden z púštnych otcov. Patrí medzi často zobrazovaných svätcov východnej ikonografie. Niekedy býva stotožňovaný s ďalšími egyptskými mníchmi s menom Mojžiš, ktorých spomínajú pramene.

Ako svätec je uctievaný Katolíckou, Pravoslávnou, Koptskou a Etiópskou cirkvou. Jeho sviatok chalcedónske cirkvi slávia 28. augusta, Etiópčania a Kopti 1. júla (24. ba'una/paóna), v synaxároch sa však vyskytujú aj iné dátumy (18. jún podľa juliánskeho). Kým v Koptskej cirkvi patrí medzi veľmi obľúbených svätcov, v Katolíckej cirkvi je jeho kult slabší. Môže za to zrejme oblasť jeho pôsobenia, ako aj fakt, že sa o deň svojej spomienky delí s veľkým západným učencom Augustínom z Hippa.

Mená
----

* **Mojžiš Etiópsky**, **Mojžiš Habešský**, **Mojsej Etiópčan**
* **Mojžiš Murín**, **Mojsej Murín**, **Mojžiš Čierny**
* **abba Mojžiš**

Svätý Mojžiš v kláštornom kostole zasvätenom svätému Mikulášovi v dedine Manastir, región Mariovo, Macedónsko, 1271

Životopis
---------

Najranejšie správy o Mojžišovom živote poskytuje legenda spísaná biskupom Palladiom spísaná niekedy v rokoch 419 – 420. Podľa nej Mojžiš pochádzal z chudobného sociálneho prostredia. Vie sa o ňom, že bol Etiópčan a že bol tmavej pleti. Pôvodne slúžil ako sluha alebo otrok egyptského úradníka. Za jeho nemorálne správanie a neustále krádeže bol však prepustený. Krátko na to sa okolo neho zoskupila skupina zločincov, ktorí terorizovali územie. Zvlášť známymi sa stali Mojžišova dravosť a sila. Podľa legendy mal cez rieku Níl na lane naraz preniesť štyroch ulúpených a zabitých baranov. Následne sa mal za z nich predané kože výrazne opiť a prejsť päťdesiat míľ ku svojim kumpánom.

Fragment novgorodskej ikony z konca 15. storočia Nevedno z akého dôvodu však nastal v Mojžišovom živote obrat. Predpokladá sa, že sa z obavy pred stíhaním uchýlil do kláštora, kde ohromený ich príkladom púštnych asketikov zanechal predchádzajúci život a obrátil sa na vieru. Spočiatku ho na jeho duchovnej ceste síce zastihli značné komplikácie („démoni smilstva"), pôstom, modlitbou a s podporou svätého Izidora Alexandrijského ich však mal postupne prekonať. Spočiatku žil na púšti Petra, neskôr v kláštore, kde sa okolo neho zoskupilo okolo 70 žiakov. Theofilos Alexandrijský, ktorý sa dopočul o jeho cnostiach Mojžiša vysvätil za kňaza.

Po tom, čo na Mojžišov kláštor zaútočili mazickí Berberi, odmietol ho opustiť a údajne v duchu Kristových slov *„...všetci, ktorí berú meč, mečom zahynú"* (Mt 26,52) zostal aj spolu so siedmymi spoločníkmi v ňom. Útočníci všetkých okrem jedného povraždili. Predpokladá sa, že k jeho vražde došlo niekedy v roku 407 alebo 408 počas prvého veľkého nájazdu Berberov na Skétis (Wádí an-Natrún). Pochovaný bol v kláštore Dair al-Baramus. Miesto je dodnes významným centrom Mojžišovho kultu.

V literatúre
------------

Väčšina zbierok výrokov púštnych otcov (apofthegmata) obsahuje v rôznych podobách sedem (osem) kapitol, ktoré poslal abba Mojžiš Poemenovi. Ide o súhrn Mojžišových rád svojim učňom. Vo svojom učení Mojžiš odporúčal mníchom, aby sa vyhýbali komunikácii s ľuďmi mimo mníšskej komunity, aby pamätali na smrť, zachovávali prikázania svätých otcovia a hlavne nikoho neodsudzovali. Okrem toho je spomínaný v kapitolách venovaných iným púštnym otcom pustovníkov, čo umožňuje datovať hlavné etapy jeho asketického života. Patril do 3. generácie egyptského mníšstva.

Referencie
----------

1. 1 2 3 4  CARTER, E. D. MOSES THE BLACK, ST.. In:  *New Catholic Encyclopedia*. Ed. Thomas Carson, Joann Cerrito. 2nd Ed. Vol. 10. Mos – Pat. Farmington Hills : Thomson Gale, 2003. ISBN 078764014X. S. 7 – 8.
2. 1 2 3 4 5  REGNAULT, Lucien. MOSES THE BLACK, SAiNT. In:  *The Coptic Encyclopedia*. Ed. Aziz S. Atiya. Volume 5.. New York : Macmillan Publishing Company, 1991. ISBN 0-02-897025-X. S. 1681.
3. ↑  SHAHID. I. A.. MOSES [2]. In:  *The Oxford Dictionary of Byzantium*. Ed. Alexander P. Kazhdan. New York : Oxford University Press, 1991. 2338 s. ISBN 0-19-504652-8. S. 1416 – 1417. (po anglicky)
4. 1 2 3 4 5 6 7 8   Š. E. V.. MOISEJ MURIN. In:  *Pravoslavnaja enciklopedija*. Tom. XLVI. MICHAIL PSELL – MOPSUJESTIJA. Moskva : Cerkovo-naučnyj centr „Pravoslavnaja enciklopedija", 2017. ISBN 978-5-89572-053-0. S. 338 – 345.
5. 1 2  SAUGET, JOSEPH- MARIE. MOSE di SCETE. In:  *Bibliotheca Sanctorum*. Vol. IX MASABKI – OZANAM. Roma : Istituto Giovanni XXIII della Pontificia Universita lateranense, 1967. S. 652 – 654. (po taliansky)
6. 1 2   *Gréckokatolícky kalendár*. Michalovce : Byzant, 2011. + kalendár z roku 2021:. S. 20.
7. ↑  SABOL, Ján. *Náš prepodobný otec Mojžiš Etiópsky (Svätý a spravodlivý Ezechiáš)* [online]. Bratislava: Gréckokatolícka eparchia Bratislava, 2021-08-27, [cit. 2021-09-04]. Dostupné online.
8. ↑  KRUPA, Ján. *Sýrska katolícka cirkev: od počiatku neprerušenej patriarchálnej postupnosti* [online]. Postoj, 18.4.2020, [cit. 2021-09-04]. Dostupné online.
9. 1 2   *Mojžiš Čierny, asketik In: Životopisy svätých* [online]. [Cit. 2021-09-04]. Dostupné online.
10. ↑   *Pravoslávny kalendár 2018 = Pravoslavnij kalendar 2018 : ročenka s kalendáriom a duchovným čítaním*. Prešov : Metropolitná rada Pravoslávnej cirkvi na Slovensku, 2017. ISBN 978-80-89643-05-9. S. 47.
11. ↑  DŽUGANOVÁ, Dana. *Pravoslávny kalendár 2011*. Prešov : Metropolitná rada Pravoslávnej cirkvi na Slovensku, 2010. S. [45].
12. ↑  28. august /10. september. In: VELIMIROVIČ, Nikolaj. *Ochridský prológ*. Preklad Peter Soroka. Tretie vydanie Prešov : Prešovská univerzita. Pravoslávna bohoslovecká fakulta, 2018. [Cit. 2021-09-04]. Dostupné online. Dostupné tiež na: orthodox.sk/prolog/28-august-10-september-2020/. ISBN 978-80-555-2050-6.
13. ↑   *Jednota, katolícky kalendár*. Cleveland : Prvá katolícka slovenská jednota, 1963. S. 13.
14. ↑   *Raj otcov púšte: Poučné príbehy a výroky prvých mníchov* [online]. Grékokatolíci na Slovensku, [cit. 2021-09-04]. Dostupné online.